CELEX: 62008CN0435
Language: fi
Date: 2008-09-30 00:00:00
Title: Asia C-435/08: Kanne 30.9.2008 — Euroopan yhteisöjen komissio v. Puolan tasavalta

22.11.2008   
            
            
               FI
            
            
               Euroopan unionin virallinen lehti
            
            
               C 301/28
            
         Kanne 30.9.2008 — Euroopan yhteisöjen komissio v. Puolan tasavalta
   (Asia C-435/08)
   (2008/C 301/43)
   Oikeudenkäyntikieli: puola
   Asianosaiset
   
      Kantaja: Euroopan yhteisöjen komissio (asiamiehet: K. Simonsson ja M. Owsiany-Hornung)
   
      Vastaaja: Puolan tasavalta
   Vaatimukset
   
               —
            
            
               on todettava, että Puolan tasavalta ei ole noudattanut alusliikennettä koskevan yhteisön seuranta- ja tietojärjestelmän perustamisesta sekä neuvoston asetuksen 93/75/ETY kumoamisesta 27.6.2002 annetun Euroopan parlamentin ja neuvoston direktiivin 2002/59/EY (1) 2 ja 13 artiklan mukaisia velvoitteitaan, koska se on jättänyt 13.12.2002 annetun infrastruktuurista vastaavan ministerin asetuksen, joka koskee merenkulun turvallisuutta koskevia erityisedellytyksiä ja jolla saatetaan jotkin tämän direktiivin säännökset osaksi kansallista oikeutta, soveltamisalan ulkopuolelle kaikki huvialukset, ja koska se on antanut 12.5.2003 infrastruktuurista vastaavan ministerin asetuksen 3 § 3 momentin, joka koskee vaarallisia tai ympäristöä pilaavia aineita kuljettavan aluksen omistajan ilmoitettavana olevia tietoja, ja jonka mukaan Puolan satamista lähtevien alusten omistajan on siinä tapauksessa, että satamasta lähdettäessä ei ole tiedossa määräsatamaa tai ankkuripaikkaa, ilmoitettava (direktiivin liitteessä 1 olevassa 3 kohdassa tarkoitetut) yleiset tiedot aluksesta ja sen lastista vasta, kun aluksen reitti vahvistetaan
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Puolan tasavalta ei ole noudattanut alusliikennettä koskevan yhteisön seuranta- ja tietojärjestelmän perustamisesta sekä neuvoston asetuksen 93/75/ETY kumoamisesta 27.6.2002 annetun Euroopan parlamentin ja neuvoston direktiivin 2002/59/EY 2 ja 13 artiklan mukaisia velvoitteitaan.
   Puolan hallitus ei ole saattanut direktiivin 2002/59 2 artiklaa, jota ei sovelleta ”kalastusaluksiin, perinteisiin aluksiin tai huvialuksiin, joiden pituus on alle 45 metriä”, asianmukaisesti osaksi kansallista oikeutta.
   Infrastruktuurista vastaavan ministerin asetuksen, joka on annettu 13.12.2002, 2 § 1 momentin 2 kohdassa, joka koskee merenkulun turvallisuutta koskevia erityisedellytyksiä ja jolla saatetaan jotkin kyseessä olevan direktiivin säännökset osaksi kansallista oikeutta, mennään pidemmälle kuin näissä säännöksissä, koska siinä jätetään soveltamisalan ulkopuolelle kaikki huvialukset. Komission mukaan tällainen direktiivin soveltamisalan rajoittaminen on direktiivin 2 artiklan vastaista.
   Puolan tasavalta ei lisäksi ole noudattanut direktiivin 2002/59 13 artiklan mukaisia velvoitteitaan. Direktiivin 13 artiklan 1 kohdan mukaan ”[j]onkin jäsenvaltion satamasta lähtevän, vaarallisia tai ympäristöä pilaavia aineita kuljettavan aluksen liikenteenharjoittajan, asiamiehen tai päällikön on aluksen koosta riippumatta ilmoitettava viimeistään aluksen lähtöhetkellä liitteessä I olevassa 3 kohdassa tarkoitetut tiedot kyseisen jäsenvaltion nimeämälle toimivaltaiselle viranomaiselle”.
   Infrastruktuurista vastaavan ministerin asetuksen, joka on annettu 12.5.2003, 3 §:n 1 momentissa, joka koskee vaarallisia tai ympäristöä pilaavia aineita kuljettavan aluksen omistajan ilmoitettavana olevia tietoja, säädetään tällaisesta velvollisuudesta. Asetuksen 3 §:n 3 momentissa säädetään kuitenkin seuraavaa: ”Jos satamasta lähdettäessä ei ole tiedossa määräsatamaa tai ankkuripaikkaa, on nämä tiedot — ilmoitettava myöhemmin, kun aluksen reitti vahvistetaan”.
   Kyseisessä pykälässä tätä mahdollisuutta ei rajoiteta niihin erityistapauksiin, joista on kyse direktiivin 13 artiklan 2 kohdassa (yhteisön ulkopuolella sijaitsevasta satamasta tuleva ja jäsenvaltion satamaan tai jonkin jäsenvaltion aluevesillä sijaitsevaan ankkuripaikkaan matkalla oleva alus). Tämä tietojen ilmoittamisen ajankohtaa koskeva poikkeaminen on direktiivin 13 artiklan vastaista.
   
      (1)  EYVL L 208, s. 10.